KATMATA PALGEGA
Tere tulemast saatesse!
Olen Johanna ja mul on hea meel veeta järgnevad hetked koos sinuga.
Eelmistes osades rääkisime taastamisest,
algallikale naasmisest.
Usun, et jätkame täna osaliselt samal teemal.
Räägime sellest, kuidas Isa sind näeb.
Palvetame.
Isa, täname Jeesuse vere eest. Täname Sinu armastusest meie vastu.
Andsid Jeesuse, et ükski, kes Temasse usub, ei hukkuks,
vaid võiks juba siin maa peal elada igavikulist elu Jumalaga.
Täname Kolgata töö ja vere väe eest.
Isa, täname Püha Vaimu eest, kes juhib meid kogu tõe sisse.
Palume, et ilmutuse ja tarkuse Vaim
avab meie südamesilmad ja arusaamise Jumala tundmises.
Isa, meil on janu ja nälg Sinu tundmise, osaduse ja ligiolu järele.
Ütleme: Tule, Issand Jeesus.
Läkita oma Vaim hingama Põhjamaa rahva üle.
Et kõik näeksid seda ja muutuksid koos Sinuga, Jeesus.
Muutuksid rohkem Sinu sarnasteks.
Jeesuse nimel, aamen.
Tahan jagada teemal: "Kes sina oled Kristuses".
Kui palju meil on mitte Piiblil põhinevaid arvamusi!
Mõtleme iseendast: "Ma olen ju selline, ma ei ole piisav."
Peame muutuma läbi meelte uuendamise,
nägema nii, nagu Isa meid näeb.
Olen kirjutanud üles palju kirjakohti.
Mida Uus Testament räägib sellest, kes me oleme Jeesuses?
Laseme nendel kirjakohtadel loputada meie mõttemaailma.
Et meie arusaamine selles, kes me oleme, võiks kasvada.
Lähme kirjakohtade juurde. Ma loen kuulutuse vormis.
Siis saame paremini aru.
Olen Jumala laps, mul on lapsepõlve vaim,
mis hüüab: "Abba, Isa!"
Oleme Taevase Isa lapsed.
Oleme uued loodud Kristuses.
Vana on läinud ja uus on asemele tulnud.
Jeesus tegi võimsa ja täieliku töö.
Risti peal ta hüüdis: "See on lõpetatud!"
Isa tahtmine viidi täide.
Meie kõik võime võtta vastu päästmise
läbi selle võimsa ja täieliku töö ristil.
Võime öelda: "Vana on möödas ja uus on asemele tulnud."
Vana inimene on surnud ja olen uus loodu.
Uus loodu Kristuses.
Olen Jumala pärija. Kristuse kaaspärija.
Olen õige ja püha.
Seda ütleb Piibel. Õige tähendab "olla õigel positsioonil Jumala ees".
Mis positsioonil? Lapse positsioonil.
Püha tähendab tegelikult "olla eriline".
Ehk siis keegi meist, Jeesuse järgijatest, ei ole tavapärane.
Me ei ole tavapärased.
Oleme erilised Jeesuses.
Oleme Jumala ees õigel positsioonil ja Isa silmaterad.
Oleme erilised.
Nopime veel mõned kirjakohad siit välja.
Ma olen Jumala sool selles maailmas.
Olen valgus sellele maailmale.
Sina ja mina, meie oleme valgus.
Saame näidata valgust nendele, kellel valgust veel ei ole.
Saame viia oma valguse, oma õlilambi, nagu Piibel ütleb,
nende inimeste lähedale, kes elavad pimeduses.
Nende juurde, kes elavad Jeesuseta.
Näitame neile valgust. Mis valgust?
Jumala valgust, et inimesed leiaksid tee Jeesuse juurde.
Sõna ütleb, et mina olen Jeesuses ja Jeesus on minus.
Meie koos oleme peidetud Kõigeväelise sees.
Kas pole võimas koht?
See on pelgupaik.
Armastuse peidupaik. Salajane koht.
Seal pole ruumi hirmule, muredele. Seal on Jumala auhiilgus.
Seal on Jumala trööst ja rahu, Isa headus meie vastu.
Olen Jumala poolt valitud, püha ja armastatud.
Me pole siin juhuslikult.
Sina, kes tunned, et oled sündinud juhuse läbi,
juhuseid ei ole olemas. On ainult Jumala ettevalmistatud plaanid.
Emaüsas kudus ta sind. Ta on loonud sind kardetavaks imeks.
Need ei ole tühjad sõnad.
See on kirjutatud sõna.
Mina usun, et Jumala Sõna on tõde, elav ja väeline.
Me oleme välja valitud, pühad ja armastatud.
Olen Jumala laps, kes elab Jeesuse võidukäigus.
Ma teen avalikuks Tema tunnetuse lõhna.
2Kr 2:14 ütleb seda. See on minu õige koht.
Ma elan võidukäigus. Mis tähendab elu võidukäigus?
Kas see tähendab ühte võitu üks kord elus, kõige rohkem kaks?
Minu arvates tähendab see pidevat elu õnnistuste voolus.
Elades koos Jeesusega, me oleme rohkem kui võitjad.
Me peame muutuma meelte uuendamise läbi, mõtlema kui võitjad.
Mõtleme, et oleme võitjad koos Jeesusega.
Sa ei ole väärtusetu.
Sa võid elada võidukäigus.
Ja seda iga päev! Iga päev tahan alustada päeva koos Jeesusega.
Tahan kõigepealt otsida Jumala riiki, siis on terve päev pühitsetud.
Kui terve päev on pühitsetud, saangi elada võidukäigus.
Ma ei tee oma valikuid enda arusaamise järgi.
Ma küsin Pühas Vaimus Isa käest, mida peaksin valima.
Selleks, et see parim, elu võidukäigus, saab reaalseks.
Ma teen avalikuks Jeesuse tunnetuse lõhna.
Mis see praktikas tähendab?
Psalmi 23 viimane salm.
Ainult headus ja heldus järgnevad sulle kõik su elupäevad.
Seda tähendabki Jeesuse tunnetuse lõhna avalikuks tegemine.
Ehk siis kuhu iganes sa lähed, mida iganes teed, Jeesus on seal.
Sest Tema elab sinu sees Püha Vaimu läbi.
Oled Püha Vaimu tempel, uus loodu.
Jeesus on seal, kuhu sa lähed.
Muudad õhkkonda seal, kus iganes sa käid.
Kui sa käid ringi kulmud kortsus, õhkkond su ümber on vastav.
Siis edastad seda tuju.
Aga meie elame koos Kristusega.
Sõna ütleb, et kes saab Issandaga üheks, sellel on Temaga üks vaim.
See on täiesti tõsi.
Kuhu iganes sa lähed - kooli, tööle poodi, külla,
kui lähed koos Jumalaga, muudad kogu õhkkonda.
Inimesed mõtlevad, mis sinust kiirgab.
Miks sa oled alati nii rõõmus, niivõrd täis lootust?
Su elus on imeline rahu.
See on Jeesus sinu sees.
Mida iganes sa teed, kuhu iganes lähed,
muudad õhkkonda Jumala auhiilguse ligioluga.
Vajame meelte uuendamist,
et võiksin mõista ja elada tõeks kõiki Sõna lubadusi ja tõdesid
sellest, kes mina olen.
Olen Jeesuse pruut ja valmistan ennast ette Tema jaoks.
Veel üks: Olen tõeline ülistaja,
kes palvetades teenib Vaimus ja tões.
Tahame tulla Su ette, Isa, lihtsa ülistuse hõngusega.
Lihtsate lausetega tulla Sinu ligiolusse.
Kõige pühamasse paika, Isa, Sinu armastusse.
Jeesuse vere kaudu, Pühas Vaimus.
Kui soovid toetada Eesti TV7 tööd ja tegevust,
võid külastada meie kodulehte aadressil www.tv7.ee
või toetada helistades Eesti TV7 annetustelefonile,
kuhu helistades annetad 7 eurot. Helista julgesti 900 1777. Täname!
Isa, oled nii hea minule.
Isa, nii hea oled minule
Isa Taevane
Isa, nii hea oled minule
Minu Isa Taevane
Imeline on
Sinu armastus, mu Issand
Imeline on
Sinu armastus minu vastu
Isa, nii hea oled minule
Isa, minu Isa
Isa, nii hea oled minule
Minu Isa Taevane
Sinu lähedal tahan olla
Ja vaadelda Sinu palet
Sinu lähedal tahan olla
Ja vaadelda Sinu palet
Nii hea oled minule
Sinu armastus on imeline
Nii hea oled minule
Sinu armastus on imeline
Ülistan ja kummardan
Sinu lähedal, sinu lähedal Sinu lähedal soovin olla
Püha, Püha, Püha
Vere kaudu on tee avatud Kõige pühamasse paika
Vere kaudu on tee avatud Isa juurde
Nii hea oled minule
Imeline on Su armastus
Nii hea oled minule
Imeline on Su armastus
Isa, Isa
Sinu oma olen alati
Isa, Isa
Sinu oma olen alati
Isa, nii hea oled minule
Imeline on Su armastus
Nii hea oled minule
Nii hea
Ta on hea Jumal.
Tema mõtted on head, ülestõstvad, trööstivad meie vastu.
Mu südamele tõusis selle eelneva hetke jooksul,
kuidas Isa tahab, et mõistaksime meelte uuendamise kaudu,
kuivõrd väärtuslikud me oleme.
Kogesin, et paljud meist võitlevad sooritamisega.
Pingelise sooritamise ja tegemisega, püüdes jõuda Jumalale lähemale.
Mõtled, et kui ma palvetan palju, loen Sõna, käin koosolekutel,
siis olen kõlbulik.
Aga Isa ütleb: Sa kõlbad sellisena, nagu oled.
Kui loed Piiblit ja kuulutad neid tõdesid oma ellu,
seda, mida Isa sinu kohta ütleb, siis sa teed vaenlase relvituks.
Saad lahti kõigest, mis püüab sind maha suruda
või tuua su ellu väärtusetust, sooritamist, omapoolset pingutamist.
Kui räägid Jumala Sõna tõdesid oma ellu, need hakkavad kasvama.
Kõik see, mida maailm toob su ellu, püüdes panna sind sooritama,
kõik see koorub su ümbert ära, sest Jumala sõna teeb vaenlase relvituks.
Sa kannatad võib-olla stressi all või oled läbipõlemise äärel.
Isa tahab koorida selle su ümbert ära nagu banaani koore.
Siis Jumala rahu, armastus, Tema hingamine ja võidmise vägi,
võiksid esile tulla nagu banaani viljaliha.
Kogen, kuidas paljud tahavad kooruda.
Tahad saada lahti oma sooritamisest ja pingutamisest.
Et võiksime võtta lapse positsiooni.
Siis banaani viljaliha saab esile tulla.
Selles hetkes.
Võib-olla mõtled, kuidas see saab juhtuda.
Selleks on vaja otsust.
Ütled Jumalale: Isa, ma tahan õppida elama Sinu võidmises ja hingamises.
Tahan valida asju, mis on Sinu jaoks tähtsad.
Et kogu õnnistuste vool võiks ilmsiks saada minu elus.
Õnnistused ei tule automaatselt.
Need ei täitu kui Piibli lõpuaja prohveteeringud,
mis nagunii leiavad aset.
Need 7000 õnnistust, mis Piiblis on kirjas,
need vabanevad, kui me teeme Jumalale meelepäraseid valikuid.
Kogesin ülistuse ajal, et on palju vaatajaid, kellel on kõhuga probleeme.
Kui tunned ärevust, hirmu esinemise ees,
võib-olla pead koguduse ees prohveteerima,
siis su kõht reageerib.
Tahan paluda, et Jumal annab sulle niivõrd suure usalduse Temasse,
Tema armastuse ja armu võidmise, mis võtab ära hirmu inimeste eest.
Su kõht saab terveks.
Võid tunda end turvaliselt koos Jeesusega.
Tahan kuulutada su ellu: Muutus on leidnud aset!
Kui sul järgmine kord tekib sarnane olukord,
võid veel ise tänada, et see saab juhtuma,
järgmine kord kui esined, prohveteerid, oled tööintervjuul,
märkad, et sul on rahu.
Teed seda koos Jeesusega.
Inglid ümbritsevad sind.
Isa tahab anda oma inglitele käsu sind kaitsta ja teenida.
Tunned selles olukorras, kus vanasti tundsid hirmu,
et seda hirmu enam ei ole.
Alles on ainult headus ja heldus.
Õhkkond sinu ümber hakkab muutuma, kui mõistad, kes sa päriselt oled.
Nüüd kogen, et saadet vaatab ema või isa.
Sul on väiksed lapsed, kes kardavad näiteks kooli minna.
Sul on autoriteet õnnistada oma lapsi ja vabastada neid pingutamisest,
hirmust ja ärevusest. Õnnista neid Jeesuse nimel.
Julgusta neid. Räägi lastele, kuidas inglid, Jeesus ja Püha Vaim on nendega,
kui nad jälle kooli lähevad ja on eksaminädal.
Kogen, et sulle on antud kuldsed võtmed. Võid julgustada mitte kartma.
Jeesus on koos meiega.
Kõige võimsam on sellises olukorras, kus on hirm või ärevus millegi ees,
kui saad võidmise Temalt, siis sul tuleb välja paremini kui muidu!
Ärme oleme niivõrd täiskasvanud. Oleme pigem lapsed.
Oleme Taevase Isa lapsed ja hüüame: "Abba, Isa!"
Astume lapsemeelsusesse, teades, et oleme Isa silmaterad.
Oleme Isale kallid. Tema on koos meiega.
Pea meeles: Ainult headus ja heldus järgnevad sulle kõik su elupäevad.
Sina muudad õhkkonda.
Olge õnnistatud, kuni taas kohtume!
Nägemiseni!
Tõlge: Sanna Pitko